市區重建局

市區重建局，簡稱市建局，係香港政府喺2001年成立嘅法定機構，專門負責有關舊樓重建、維修、市區活化嘅事宜，佢嘅前身係1988年成立嘅土地發展公司。

成立背景 
市建局成立之前，香港官方嘅舊樓重建發展嘅事一直主要由土地發展公司負責，同市建局唔同，土發公司喺財政上一直自負盈虧。但係香港喺亞洲金融風暴之後經濟變差，地產市道唔好，土發公司之前重金收購嘅項目變到無利可圖，影響公司財政，進而令到重建項目發展停滯；另外，土發公司喺同業主收購業權嘅過程漫長，要收齊業權往往要十年或以上時間，同時土發公司亦都唔夠資源去安置受到重建影響嘅住戶。政府為咗加快市區重建步伐，喺2001年成立市區重建局，取代土發公司嘅職能。

市建局同土發公司唔同嘅地方係市建局可以要求政府出面收地，唔使再逐戶去傾賠償，而且有政府注資同鼓勵私人發展商參與重建，改善機構財政狀況，房委會同房協亦都會提供單位安置受重建影響嘅住戶。

架構

董事會主席 

劉華森
 鄭維新
 張震遠
 蘇慶和
 周松崗

行政總監 

麥振芳
 林中麟
 羅義坤
 譚小瑩
 林濬
 韋志成

發展項目

轉交房協發展項目 
2002年12月，市建局同房協簽訂合作備忘錄，將前土發公司計劃重建嘅7個項目轉交房協發展，後嚟房協喺2011年將西灣河街項目交返畀市建局，其餘6個項目都喺2010年代陸續落成。

活化項目

中西區 

士丹頓街／永利街項目
 中環街市
 百子里計劃
 街道改善計劃 : 上環東街
 上環更新計劃：上環坊項目
 永利街
 威靈頓街120號及嘉咸街26號A-C
 西港城
 餘樂里11-12號、餘樂里1-2號及9-10號

灣仔區 

灣仔歷史文物徑
 船街18號
 莊士敦道60-66號
 茂蘿街／巴路士街
 皇后大道東186-190號

油尖旺區 

太子道西／園藝街
 上海街／亞皆老街
 街道改善計劃 : 大角咀區
 旺角街區活化計劃

官方網址 

市區重建局網頁

香港公共政策
2001年成立